CELEX: 62010TN0099
Language: hu
Date: 2010-03-02 00:00:00
Title: T-99/10. sz. ügy: 2010. március 2-án benyújtott kereset — Meica kontra OHIM — Tofutown.com (TOFUKING)

1.5.2010   
            
            
               HU
            
            
               Az Európai Unió Hivatalos Lapja
            
            
               C 113/66
            
         2010. március 2-án benyújtott kereset — Meica kontra OHIM — Tofutown.com (TOFUKING)
   (T-99/10. sz. ügy)
   2010/C 113/99
   A keresetlevél nyelve: német
   
      Felek
   
   
      Felperes: Meica Ammerländische Fleischwarenfabrik Frith Meinen GmbH & Co. KG (Edewecht, Németország) (képviselő: S. Russlies ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Tofutown.com GmbH (Wiesbaum/Vulkaneifel, Németország)
   
      Kereseti kérelmek
   
   
               —
            
            
               A Törvényszék helyezze hatályon kívül a Belső Piaci Harmonizációs Hivatal (védjegyek és formatervezési minták) (OHIM) negyedik fellebbezési tanácsának az R 63/2009-4. sz. ügyben 2010. január 7-én hozott határozatát;
            
         
               —
            
            
               a Törvényszék az OHIM-ot kötelezze az eljárás költségeinek viselésére.
            
         
      Jogalapok és fontosabb érvek
   
   
      A közösségi védjegy bejelentője: Tofutown.com GmbH.
   
      Az érintett közösségi védjegy: a „TOFUKING” szóvédjegy a 29., 30. és a 32. osztályba tartozó áruk tekintetében (5 027 016. sz. védjegybejelentés).
   
      A felszólalási eljárásban hivatkozott védjegy vagy megjelölés jogosultja: a felperes.
   
      A hivatkozott védjegy vagy megjelölés: a „King” német szóvédjegy (30 404 434. sz. védjegy), a „Curry King” közösségi szóvédjegy (2 885 077. sz. védjegy) és a „Curry King” német szóvédjegy (39 902 969. sz. védjegy), mindhárom védjegyet a 29. és 30. osztályba tartozó árukra vonatkozóan lajstromozták.
   
      A felszólalási osztály határozata: a felszólalási osztály a felszólalást elutasította.
   
      A fellebbezési tanács határozata: a fellebbezési tanács a fellebbezést elutasította.
   
      Jogalapok: a 40/94/EK rendelet (1) 8. cikke (1) bekezdése b) pontjának megsértése, mivel az ütköző védjegyek között fennáll az összetévesztés veszélye.
   
      (1)  A közösségi védjegyről szóló, 1993. december 20-i 40/94/EK tanácsi rendelet (HL 1994. L 11., 1. o.; magyar nyelvű különkiadás 17. fejezet, 1. kötet, 146. o.).